CELEX: 62011CN0068
Language: sl
Date: 2011-02-16 00:00:00
Title: Zadeva C-68/11: Tožba, vložena 16. februarja 2011 – Evropska komisija proti Italijanski republiki

14.5.2011   
            
            
               SL
            
            
               Uradni list Evropske unije
            
            
               C 145/8
            
         Tožba, vložena 16. februarja 2011 – Evropska komisija proti Italijanski republiki
   (Zadeva C-68/11)
   2011/C 145/10
   Jezik postopka: italijanščina
   
      Stranki
   
   
      Tožeča stranka: Evropska komisija (zastopnika: A. Alcover San Pedro in S. Mortoni, zastopnika)
   
      Tožena stranka: Italijanska republika
   
      Predloga tožeče stranke
   
   
               —
            
            
               Ugotovi naj se, da Italijanska republika, s tem da je v več zaporednih letih presegala mejne vrednosti za delce PM10 v zunanjem zraku na številnih območjih in aglomeracijah za kakovost zraka na celotnem italijanskem ozemlju, ni izpolnila obveznosti iz člena 5(1) Direktive Sveta 1999/30/ES (1) z dne 22. aprila 1999 o mejnih vrednostih žveplovega dioksida, dušikovega dioksida in dušikovih oksidov, trdnih delcev in svinca v zunanjem zraku, ki je postal člen 13(1) Direktive 2008/50/ES (2) Evropskega parlamenta in Sveta z dne 21. maja 2008 o kakovosti zunanjega zraka in čistejšem zraku za Evropo;
            
         
               —
            
            
               Italijanski republiki naj se naloži plačilo stroškov postopka.
            
         
      Tožbeni razlogi in bistvene trditve
   
   Člen 5(1) Direktive 1999/30 določa, da države članice sprejmejo potrebne ukrepe, s katerimi zagotovijo, da koncentracije PM10 v zunanjem zraku ne presegajo mejnih vrednosti iz oddelka I Priloge III po datumih, ki so tam določeni. V obravnavanem primeru je upoštevni datum 1. januar 2005.
   S presojo, ki jo je Komisija opravila v zvezi z letnimi poročili, ki so bila predložena za leta od 2005 do 2007, so bila ugotovljena preseganja mejnih vrednosti trdnih delcev PM10 na številnih območjih in urbanih aglomeracijah. Poleg tega novejši podatki, ki jih je predložila Italija in ki se nanašajo na leto 2009, kažejo, da so dnevne in/ali letne mejne vrednosti še naprej presežene kar na sedemdesetih območjih.
   Italija zato ni izpolnila obveznosti iz člena 5(1) Direktive 1999/30 v delu, v katerem se nanaša na območja in leta.
   
      (1)  UL L 163, str. 41.
   
      (2)  UL L 152, str. 1.